Da Ort håd schnäi an Bedeitung gwuna ois Umschlagplatz fia alle Arten vo Giata, de auf dem Inn transportiert worn san (Viecha, Troad, Seide, Waffn, Soiz) und håd 1328 as Marktrecht griagt. De Rosnheimer Schiffsmoasta sand in dera Epochn duach den regen Warentransport, der si zwischn Hall in Tirol an Inn und d Donau åwe bis nåch Wean und Budapest dastreckt, zimle reich worn. Bis in ebba 1600 håt si de Siedlung zu oam vo de gressten und bedeitendsten Märkte vo Bayern entwickelt, aa wenn Rosnheim as Stådrecht erst 1864 vom boarischn Kine Ludwig II. griagd håt. Da wirtschaftliche Niedergang kimmt im Lauf vom 17. Jåhrhundert im Zug vom Ruckgang vo da Innschifffahrt und de Folgen vom Dreißgjahrign Kriag. Dazua kemman a Pestepidemie (1634) und a Marktbrand (1641).